**Ministru kabineta noteikumu projekta „Grozījumi Ministru kabineta 2008.gada 11.novembra noteikumos Nr.927 „Kārtība, kādā izsniedz eksporta un importa atļaujas precēm, kuras varētu izmantot nāvessoda izpildei, spīdzināšanai vai citādai nežēlīgai, necilvēcīgai vai pazemojošai rīcībai vai sodīšanai”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta 2014. gada 7. jūlija rīkojuma Nr.331 „Par valsts pārvaldes uzdevumu ārējās ekonomiskās politikas jomā nodošanu un finansējuma pārdali starp Ekonomikas ministriju un Ārlietu ministriju” 1.punkts un Ministru kabineta 2014. gada 1. jūlija sēdes lēmuma (protokols Nr.36, 41.§) 3.punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ar Ministru kabineta 2014. gada 7. jūlija rīkojuma Nr.331 „Par valsts pārvaldes uzdevumu ārējās ekonomiskās politikas jomā nodošanu un finansējuma pārdali starp Ekonomikas ministriju un Ārlietu ministriju” 1. punktu Ārlietu ministrijai ar 2014. gada 1. augustu ir nodotas Ekonomikas ministrijas kompetences ārējās tirdzniecības politikas jomā. Līdz ar to saskaņā ar Ministru kabineta 2014. gada 1. jūlija sēdes lēmuma (protokols Nr.36 41.§) 3. punktu līdz 2014.gada 1.augustam nepieciešams izdarīt grozījumus Ministru kabineta 2008.gada 11.novembra noteikumos Nr.927 „Kārtība, kādā izsniedz eksporta un importa atļaujas precēm, kuras varētu izmantot nāvessoda izpildei, spīdzināšanai vai citādai nežēlīgai, necilvēcīgai vai pazemojošai rīcībai vai sodīšanai” un visā noteikumu tekstā un pielikumā Ekonomikas ministrija aizstājama ar Ārlietu ministriju.  |
| 3. | Projekta izstrādē iesaistītās institūcijas | Ārlietu ministrija un Ekonomikas ministrija. |
| 4. | Cita informācija | Projektam nav finansiālas ietekmes uz valsts budžetu. Finansējuma pārdale, nododot Ekonomikas ministrijas funkcijas ārējās tirdzniecības politikas jomā Ārlietu ministrijai, noteikta Ministru kabineta 2014.gada 7.jūlija rīkojumā Nr.331 „Par valsts pārvaldes uzdevumu ārējās ekonomiskās politikas jomā nodošanu un finansējuma pārdali starp Ekonomikas ministriju un Ārlietu ministriju”. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Fiziskās un juridiskās personas, kuras vēlas importēt vai eksportēt preces, kuras varētu izmantot nāvessoda izpildei, spīdzināšanai vai citādai nežēlīgai, necilvēcīgai vai pazemojošai rīcībai vai sodīšanai, kā arī šo preču galīgā izlietojuma realizētāji.  |
| 2. | Tiesiskā regulējuma ietekme uz tautsaimniecību un administratīvo slogu | Konkrēto preču importētājiem papildus slogs netiek uzlikts, jo mainīsies vienīgi atbildīgā iestāde par licenču izsniegšanu. Līdz ar to projekts nerada ietekmi uz tautsaimniecību un administratīvo slogu.  |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ārlietu ministrija un Ekonomikas ministrija. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Ārlietu ministrija pārņem Ekonomikas ministrijas kompetenci jautājumos par eksporta un importa atļauju izsniegšanu precēm, kuras varētu izmantot nāvessoda izpildei, spīdzināšanai vai citādai nežēlīgai, necilvēcīgai vai pazemojošai rīcībai vai sodīšanai. Institūcijas, pamatojoties uz šo tiesību aktu, netiek izveidotas vai likvidētas.  |
| 3. | Cita informācija | Nav |

Anotācijas III, IV, V un VI sadaļas – projekts šo jomu neskar.

Ārlietu ministrs E.Rinkēvičs

Vīzas:

valsts sekretārs A.Pildegovičs

30.07.2014.

490

Lelde Broka

Juridiskā departamenta

Administratīvi tiesiskās nodaļas juriskonsulte

Telefons: 67016403, e-pasts:lelde.broka@mfa.gov.lv